text: Færre forbrydelser i Sydjylland
  24 januar 2012 kl. 15.38
  Syd- og Sønderjyllands Politi har i 2011 haft færre forbrydelser at tage sig af. Antallet af anmeldelser er faldet, viser årsstatistikken. Til gengæld er antallet af indbrud steget.
  Faldet er på 2,74 procent til 28.121 anmeldelser.
   Syd- og Sønderjyllands Politi, der dækker Esbjerg, Varde, Tønder, Aabenraa, Haderslev og Sønderborg.
  Til gengæld er det ikke - trods en stor indsats - lykkedes at dæmme op for indbrudene.
  I 2011 var der 3.475 anmeldelser om indbrud, mens der 2008-2010 var 3.259 anmeldelser. 
  - Det er er uforklarlig stigning, vi har set i de sidste måneder af 2011, siger chefpolitiinspektør Thomas Prip.
  - Vi antager, at de mange indbrud skyldes professionaliserede omrejsende kriminelle. De går typisk efter fladskærme, PCere og smykker, især guld fordi prisen er meget høj, siger han.
  Syd- og Sønderjyllands Politi har i 2011 haft særlige indbrudsgrupper.
  Der er også gjort et stort arbejde for at få folk til at sikre deres boliger og oprette Nabohjælp. Undersøgelser viser, at Nabohjælp kan nedsætte antallet af indbrud med over en fjerdedel. 
  - Politiet kan ikke løse problemet med de mange indbrud alene, siger chefpolitiinspektør Thomas Prip.
  - Vi er nødt til at have borgerne aktiveret ? både når det gælder om bedre sikring og Nabohjælp, og når det gælder om at afvise mistænkeligt gode tilbud, så man ikke bliver en del af hælermarkedet, siger han.
  